SLUTBRUGERLICENSAFTALE
SOFTWAREN, SOM LEVERES SAMMEN MED DENNE SLUTBRUGERLICENSAFTALE, GIVES KUN I LICENS TIL DEM, HVIS DE ACCEPTERER ALLE BETINGELSERNE I NÆRVÆRENDE SLUTBRUGERLICENSAFTALE. LÆS VENLIGST BETINGELSERNE OMHYGGELIGT. VED AT KLIKKE PÅ KNAPPEN "JA" ACCEPTERER DE, AT DE HAR LÆST NÆRVÆRENDE AFTALE, FORSTÅET DEN SAMT AT DE ACCEPTERER AT VÆRE FORPLIGTET AF DENS VILKÅR OG BETINGELSER. HVIS DE IKKE KAN ACCEPTERE DISSE VILKÅR, GIVES DE IKKE LICENS TIL SOFTWAREN, OG DE SKAL KLIKKE PÅ KNAPPEN "NEJ" FOR AT AFBRYDE INSTALLATIONEN. ENHVER BRUG AF SOFTWAREN VIL MEDFØRE, AT DE ACCEPTERER AT VÆRE BUNDET AF DE VILKÅR, DER ANGIVES HERUNDER. NÆRVÆRENDE SLUTBRUGERLICENSAFTALE ER EN BINDENDE AFTALE MELLEM DEM OG BROADCOM CORPORATION ("BROADCOM").
"De" og "Deres" refererer i nærværende Slutbrugerlicensaftale til den fysiske eller juridiske person, som ønsker at anvende Softwaren.
1.	Licens. Under vilkårene i denne Aftale tildeles De herved en personlig, ikke-eksklusiv licens, der ikke må gives i underlicens, til at bruge én kopi af Softwaren i objektkode på en enkelt computer eller enhed, så længe denne Aftale er gældende. Softwaren er givet i licens og er ikke solgt. Softwaren betragtes som accepteret, hvis den hentes og/eller installeres. Denne licens ophører automatisk, hvis De overtræder nogen af vilkårene i nærværende Aftale. De må kun overdrage Softwaren i forbindelse med overdragelse af computeren eller den enhed, hvorpå softwaren er installeret, forudsat at erhververen accepterer vilkårene i nærværende Aftale. 
2.	Begrænsninger. Broadcom og/eller dennes leverandører beholder enhver rettighed til og ejendomsret over Softwaren, og enhver rettighed, der ikke udtrykkeligt er tildelt Dem heri, forbeholdes Broadcom og dennes leverandører. De må ikke kopiere (undtagen for at lave én sikkerhedskopi til internt brug), distribuere, udleje, bortlease, udlåne, ændre eller fremstille afledte produkter, tilpasse, oversætte, udføre, fremvise, overdrage eller give Softwaren i underlicens. De må ikke foretage reverse engineering, dekompilering eller disassemblering af Softwaren, undtaget i det omfang denne begrænsning udtrykkeligt er forbudt i henhold til gældende lovgivning. De må ikke direkte eller indirekte videregive oplysninger om, offentliggøre, distribuere eller på anden måde overdrage Softwaren til nogen andre udbydere af Bluetooth-løsninger eller Bluetooth-software. De må ikke fjerne eller ændre nogen mærker eller angivelser af Broadcoms ejendomsrettigheder. Alle uautoriserede ændringer, afledte produkter, oversættelser eller enhver anden immateriel rettighed, opstået direkte eller indirekte ved brug eller i forbindelse med Softwaren eller dele heraf, samt forbedringer i Softwaren, tilhører udelukkende Broadcom eller, hvor relevant, dennes leverandører. De tildeler herved enhver rettighed hertil (uden begrænsninger, herunder moralske rettigheder) til Broadcom eller, hvor relevant, til dennes leverandør(er). De accepterer herved straks at godkende alle yderligere tillæg, som Broadcom eller dennes leverandør(er) måtte kræve i deres beføjelse til juridisk eller kommercielt at udføre en sådan opgave. De giver herved udtrykkeligt afkald på enhver rettighed, som De evt. måtte erhverve i modstrid med det foregående pga. lovgivningen i andre lande eller andet. Softwaren kan indeholde licenshåndteringssoftware, som begrænser Deres brug af Softwaren. 
3.	Intet ansvar. SOFTWAREN LEVERES SOM DEN ER OG FOREFINDES OG UDEN NOGEN GARANTI ELLER BETINGELSE, DET VÆRE SIG UDTRYKKELIGT, UNDERFORSTÅET ELLER LOVPLIGTIGT, OG BROADCOM OG DENNES LEVERANDØRER FRASKRIVER SIG ETHVERT STILTIENDE ANSVAR FOR EJENDOMSRET, IKKE-KRÆNKELSE AF OPHAVSRETTIGHEDER, SALGBARHED OG FORMÅLSTJENLIGHED. Uden at begrænse det foregående garanterer hverken Broadcom eller dennes leverandører uafbrudt, fejlfri, sikker eller virusfri brug af Softwaren. Nogle retskredse tillader ikke fraskrivelse af stiltiende ansvar, så den foregående fraskrivelse gælder muligvis ikke for Dem. Denne garanti giver Dem bestemte juridiske rettigheder, og De har muligvis også andre juridiske rettigheder i henhold til gældende lovgivning.
4.	Ansvarsbegrænsning. BROADCOM ELLER DENNES LEVERANDØRER FRASKRIVER SIG ETHVERT ERSTATNINGSANSVAR FOR TAB AF FORTJENESTE, FOR ANDRE DIREKTE SKADER, FØLGESKADER ELLER FOR KONKRET DOKUMENTEREDE TAB (LIGEGYLDIGT HVORDAN DE OPSTÅR, HERUNDER PGA. FORSØMMELSE) I FORBINDELSE MED SOFTWAREN ELLER NÆRVÆRENDE AFTALE. Broadcoms eller dennes leverandørers erstatningsansvar i forbindelse med Softwaren, kan, uanset søgsmålets karakter, under ingen omstændigheder overstige $250,
5.	Ingen vedligeholdelse og support. Broadcom er ikke forpligtet til at tilbyde opdateringer, forbedringer eller vedligeholdelse, teknisk eller anden support i forbindelse med Softwaren.
6.	Eksport. De må ikke eksportere eller geneksportere Softwaren, medmindre dette sker i fuldstændig overensstemmelse med internationale og nationale love og bestemmelser.
7.	Ophør  Broadcom har ret til at ophæve Deres licens til at anvende Softwaren, hvis (i) De overtræder nogen af vilkårene i nærværende Slutbrugerlicensaftale, eller hvis (ii) De bliver nødt til at indgive begæring eller anlægge sag for at opnå ansvarsfritagelse i forbindelse med konkurs, rekonstruktion, insolvens eller moratorium eller enhver anden lov eller love i forbindelse med, eller relateret til, debitorers ansvarsfritagelse, undtagen hvis en sådan begæring afvises eller omstødes inden for tres (60) dage fra dato for denne.
8.	Generelt. Softwaren er en "kommerciel genstand". Denne Aftale er underlagt og fortolkes i overensstemmelse med lovgivningen i den amerikanske stat Californien, uagtet internationale privatretlige bestemmelser. Begge parter anerkender den californiske retskreds og accepterer endvidere, at enhver søgsmålsgrund, der måtte opstå i forbindelse med denne Aftale, udelukkende skal høres ved en delstats- eller føderal domstol i Orange County, Californien. FN's konvention om kontrakter vedr. internationalt salg af varer fraskrives udtrykkeligt. Hvis en af bestemmelserne i nærværende Aftale er ugyldig, påvirker dette ikke de resterende bestemmelser i Aftalen. Hvis en af parterne undlader at gøre en bestemmelse i denne Aftale gældende, kan dette ikke fortolkes som et afkald på samme parts rettigheder, medmindre dette er angivet skriftligt. Denne Aftale er den fulde og eneste aftale, og den går forud for alle tidligere aftaler (både skriftlige og mundtlige) samt anden kommunikation mellem Broadcom og/eller dennes leverandører og Dem vedrørende Softwaren. Denne Aftale kan kun ændres skriftligt med begge parters underskrift påtegnet. I tilfælde af at nærværende Aftale oversættes til et andet sprog end engelsk, skal denne fortolkes ud fra den engelske sprogversion. Denne fortolkning skal baseres på en "almindelig engelsk fortolkning".
9.	Copyright © 2001 - 2006 BROADCOM CORPORATION. Alle rettigheder forbeholdes. Advarsel: Dette computerprogram er beskyttet af ophavsretlige love og internationale traktater. Uautoriseret reproduktion eller distribution af dette program, eller dele heraf, kan få alvorlige civil- og strafferetslige følger og vil blive retsforfulgt i videst muligt omfang inden for den gældende lovgivning.